
VIZIJA VRTIĆA

Vrtić je mjesto zajedničkog učenja djece, odgojitelja, ravnatelja i roditelja.



MISIJA VRTIĆA

Priprema djece za cjeloživotno učenje uvažavanjem njihovih prava, individualnih interesa i razvojnih potreba. Stvaranje kvalitetnijih uvjeta za odgoj i učenje djece. Unapređenje partnerstva s roditeljima.






















	1. USTROJSTVO RADA

	Dječji vrtić „Crvenkapica“ Ilok javna je ustanova koja u okviru svoje djelatnosti ranog i predškolskog odgoja i obrazovanja, Nacionalnog kurikuluma za rani i predškolski odgoj i Državnog pedagoškog standarda predškolskog odgoja i naobrazbe, ostvaruje programe kojima, u skladu sa humanističko - razvojnom koncepcijom, potiče razvoj i integrirano učenje djece predškolske dobi, razvoj dječjih kompetencija, poštivanje različitosti; osigurava njegu i skrb za djecu predškolskog uzrasta. Predškolski odgoj ostvaruje se u skladu s razvojnim osobinama i potrebama djece i drugim potrebama obitelji. 

	Dječji vrtić „Crvenkapica“ Ilok u pedagoškoj 2025./2026. godini svoju djelatnost ostvarivao je u dva objekta sa ukupno 10 odgojno-obrazovnih skupina. Djelatnost dječjeg vrtića provodila se u matičnom objektu u Iloku te područnom objektu u Bapskoj. 
	Upisana djeca bila su uključena u 9 odgojno-obrazovnih skupina u matičnom objektu u Iloku, te jednoj u područnom objektu u Bapskoj.
	Prema trajanju programa u objektima su se provodili:
	 - 10-satni programi (4 obroka) – 124 djece
	- 7-satni programi (3 obroka) - 8  djece 
	- 5-satni programi (2 obroka) – 12 djece
	- u područnom objektu Bapska provodio se 5-satni program (2 obroka) – 8 djece.
	
	Radno vrijeme je bilo usklađeno s potrebama roditelja i djece, tako da je vrtić kroz cijelu godinu započinjao s radom u 5.45 do 16.00 sati. Kod upisa nove djece u vrtić roditelji se prilagođavaju postojećem radnom vremenu. Radno vrijeme vrtića u Bapskoj bilo je od 7.30 do 12.30 sati. Odgojiteljice su se kroz cijelu godinu izmjenjivale u jutarnjem i popodnevnom radnom vremenu, jutarnja dežurstva su organizirana  u trima skupinama i tako bolje prilagođena potrebama roditelja (5-satni i 7-satni programi). 
	
	Odgojno obrazovni rad odvijao se s dvije odgojiteljice u svim skupinama, međutim tijekom pedagoške godine zbog korištenja bolovanja i odlaska odgojiteljica na komplikacije u trudnoći morali smo tijekom dnevnog odmora spajati skupine u nedostatku odgojitelja. U PO Bapska  je bila jedna odgojiteljica, a u skupini „Olovčice“ uposlena je pomoćnica za dijete s teškoćama. Radno vrijeme ostalih djelatnika vrtića je također u funkciji zadovoljavanja izvršenja svih dijelova procesa rada, a posebno potreba djece i roditelja. Tijekom cijele pedagoške godine provodile su se aktivnosti u skladu s aktivnostima prema kalendaru, odvijale su se posjete i vanjska suradnja, svečanosti u odgojno – obrazovnim skupinama, izleti itd., te su svi odgojno – obrazovni djelatnici svojom kreativnošću organizirali aktivnosti i poticaje zanimljive djeci.
	Roditeljima su tijekom pedagoške godine bili ponuđeni razni oblici suradnje: roditeljski sastanak, individualni sastanak, komunikacija putem Viber grupa te sve važne informacije u kutiću roditelja. 
[bookmark: _Hlk83456805]	
	Tijekom mjeseca srpnja i kolovoza primjenjivala se ljetna organizacija rada te je u ovoj pedagoškoj godini, u odnosu na prošle, znatno manji broj djece pohađao dječji vrtić. Prema vođenim evidencijama vidljivo je da je puno djece koristilo godišnji odmor, što znači da su roditelji prepoznali važnost korištenja godišnjeg odmora za svoju djecu. Stoga se i ukazala prilika da odgojiteljice tijekom mjeseca srpnja i kolovoza koriste većinu godišnjeg odmora.  

	U provedbi Godišnjeg plana i programa rada Vrtića sudjelovali su djelatnici:
	- 16 odgojiteljica (neodređeno radno vrijeme)
	- 5 odgojiteljica (određeno radno vrijeme) 
	- 1 ravnateljica
	- 7 pomoćno-tehnički poslovi
	
	Računovodstvo vrtića odvija se u sklopu računovodstva Grada Iloka ( Gradska Riznica) a  veliki dio posla pripreme računovodstvene dokumentacije i sve tajničke poslovi obavlja  ravnateljica. 
	
	Upravno vijeće Vrtića djelovalo je u sastavu: 
	Emilija Drinovac – predstavnica odgojitelja, predsjednica
	Ena Roždijevac, predstavnica roditelja
	Ivana Karačić, predstavnica Osnivača
	Sanela Dufek, predstavnica Osnivača
	Ivana Lazić, predstavnica Osnivača  



	


	
	PROGRAM PREDŠKOLE

	Program predškole za djecu koja pohađaju vrtić integriran je u redoviti program predškolskog odgoja dječjeg vrtića. 

	Program predškole organiziran je i proveden za djecu u godini prije polaska u školu:
	 - Ilok 6 i 30 (uključenih u redoviti program) djece
	- U PO Bapska nije bilo djece za polazak u školu

	Program predškole za djecu uključenu u redovan program provodio se od 1. listopada 2025. do 30. svibnja 2026. u Iloku, a za djecu koja su pohađala samo program predškole od 17. veljače 2026. do 30. svibnja 2026.
	 
	Zadaće Programa predškole:
· Bogatim i raznovrsnim poticajima podržati i potaknuti ostvarivanje djetetovih potencijala
· Pridonijeti razvijanju djetetovih radnih navika
· Prenijeti pozitivan stav prema školi
· Potaknuti socijalizaciju djece

	Svrha programa:
· Poticati djetetovu samostalnost
· Provoditi brojne praktične aktivnosti (potičući želju da što više toga učini samostalno u brizi za sebe)
· Poticati proživljavanja, istraživanja i upoznavanja vlastitih misli, ponašanja i osjećaja (socio-emocionalna samostalnost)
· Poticati djetetovu krupnu i finu motoriku
· Poticati kretanje, spretnost i usklađivanje pokreta svoga tijela kroz ples, motoričke igre i aktivnosti na svježem zraku
· Poticati razvoj vizualno-motorne koordinacije
· Dijete se potiče na nesputano korištenje govora i govorni razvoj
· S djecom je potrebno vježbati kulturno ophođenje i komuniciranje u raznim situacijama
· Poticati spoznajni razvoj
· Razvijati osjetljivost djeteta za različite oblike komunikacije (razvijamo zanimanje za predvještine čitanja i pisanja i predmatematičke vještine- logičko mišljenje)
· Poticati djetetovo snalaženje u okolini
· Poticati socio-emocionalni razvoj
· Poticati djecu na suradnju, dogovaranje i verbalno rješavanje sukoba
· Razvijati empatiju kod djece i verbalizirati suosjećanje
· Kroz igru potaknuti djecu na uočavanje opasne situacije

	Na kraju Programa organizirano je druženje  djece i roditelja, gdje se prezentira dio ostvarenog Programa. Djeca se uključuju u predstave, izlete koje organizira vrtić, sudjeluju u nastavi svojih budućih učiteljica. Roditelji se također aktivno uključuju u rad vrtića partnerskim odnosom te sudjelovanjem na roditeljskim sastancima koje organiziraju odgojiteljice.

  	Program katoličkog vjerskog odgoja

Zadaće u odnosu na djecu postavljene ovim programom su:
· Pobuđivati u djetetu one duhovne snage kojima će na ispravan način doživljavati transcendentnost ljudskog života i svijeta uopće;
· Zadovoljiti djetetovu potrebu za „pripadanjem“ i za „ljubavlju“ te na temelju tog iskustva upućivati ga na odnos, susret i autentično približavanje Bogu;
· Pobuđivati dječje čuđenje i divljenje te iskrenu i duboku radost prema Bogu Stvoritelju metodom stvaralačkog pripovijedanja
· Omogućiti djetetu da metodom igre i rada doživljava i upoznaje temeljne poruke evanđelja; 
· Uvoditi dijete u prijateljsku komunikaciju s Bogom uz pomoć osobnoga molitvenog izražavanja;
· Razvijanje osjećaja povjerenja, zahvalnosti, darivanja, suosjećanja i suradnje s bližnjima.
Provedene aktivnosti tijekom pedagoške godine 2025./2026.
Početkom pedagoške godine obilježila se tradicionalna manifestacija „Iločka berba grožđa“ prigodnim aktivnostima i tradicijskim igrama i pjesmama Berem, berem grožđe; Kruška, jabuka, šljiva. Upoznali smo se s jesenskim plodovima, njihovim nazivima, oblicima, bojama, okusima. Različitim tjelesnim aktivnostima i podjelom medalja obilježili smo i Hrvatski olimpijski dan.

U listopadu je naša skupina nakon provedene ankete i potpisane suglasnosti svih roditelja postala vjerska skupina. Isti mjesec u našoj skupini bio je u znaku plodova Zemlje, dana zahvalnosti Bogu za obilje plodova, za naš kruh koji znači život. U povodu dana kruha zajedno s djecom smo provodili aktivnosti s tijestom i ispekli zajedno muffine,  a fra. Ivan Bošnjak blagoslovio je pekarske proizvode naših vrijednih majki i baka. Obilježili smo i dan Grada Iloka te blagdan sv. Ivana Kapistrana, zaštitnika Iloka. U mjesecu knjige čitali smo bajke i priče prema interesu djece. U našoj skupini tijekom cijele godine promatrali smo promjene u prirodi, izmjene godišnjih doba, načine odijevanja prema godišnjem dobu i vremenskim uvjetima, biljke i životinje tijekom godišnjih doba.

Obilježili smo svjetski dan dobrote i ljubaznosti (13. studenog) aktivnostima kojima smo poticali međusobno uvažavanje, lijepo ponašanje i pomaganje. Također smo obilježili paljenjem svijeća, molitvom i prigodnim likovnim aktivnostima Dan sjećanja na žrtve Domovinskog rata i Dan sjećanja na žrtvu Vukovara i Škabrnje, a i dan muškaraca prigodnim poklonima za tate.

Krajem studenom počeli smo se raznim aktivnostima pripremati za najljepše doba, ono adventsko i božićno. S velikim nestrpljenjem dočekali smo sv. Nikolu u našoj skupini koji nas je darivao, prostor sobe i hodnika ukrasili smo ukrasima koje su izradili roditelji djece na radionici. Osim što je sve bilo prigodno ukrašeno i dječjim radovima mirisalo je na Božić djetinjstva jer smo u suradnji s kuharima zajedno ispekli božićne kolače. Darove su djeca dobila i od motomrazova koji su posjetili naš vrtić.

Na početku godine posjetio nas je fra. Slavko Antunović koji je nas je sve blagoslovio povodom blagoslova obitelji. U siječnju smo se uključili u projekt 15 po 15- cijela Hrvatska čita djeci te smo svakoga dana 15 minuta i više djeci čitali bajke i priče. Tradicijski blagdan sv. Vinka čijim obilježavanjem počinje vinogradarska godina proslavili smo i u našem vrtiću tradicionalnim pečenjem slanine i kobasice, a u našoj skupini i molitvom po zagovoru sv. Vinka za dobru vinogradarsku godinu o kojoj puno naših obitelji ovisi.

Veljača je u našoj skupini bila vrlo vesela i šarena kako i priliči jer je to mjesec u kojem su našom skupinom zavladale male maškare, ali i proslava ljubavi povodom Valentinova. Završetkom poklada počela je korizma, vrijeme pripreme za Uskrs, a u to vrijeme smo i započeli provođenjem projekta Zdravo dijete, sretno dijete koji je trajao sve do mjeseca lipnja.
U ožujku smo obilježili međunarodni dan žena te darivali naše majke, kao i očeve povodom dana očeva na blagdan sv. Josipa. Tijekom cijelog mjeseca pripremali smo se raznim aktivnostima za Uskrs. Budući da je to proljetno vrijeme sijali smo sjemenke u našem eko centru, promatrali rast biljaka i njegovali ih te kad je došlo vrijeme presadili ih na otvoreno te smo nakon nekog vremena za ručak pojeli našu salatu, izradili smo „Papirka“ i „Plastička“ u koji razvrstavamo otpad potičući i njegujući svijest o razvrstavanju otpada i brizi za naš okoliš. Tijekom travnja bavili smo se i umjetnošću, kiparstvom, glazbom, plesom, filmom slušajući glazbena djela, gledajući slike i kipove poznatih umjetnika, ples balerina i nijemi film te su djeca sama stvarala svoja umjetnička djela po uzoru na poznata djela, a i okušali smo se u glumi i plesu. Dan planeta Zemlje prigodno smo obilježili zahvaljujući Bogu za stvoreni svijet nakon čitanja i proučavanja slikovnice Stvaranje svijeta.

Mjesec svibanj prošao je u znaku naših majki kojima smo čestitali majčin dan prigodnim darovima, a također smo proučavali zanimanja ljudi: vatrogasci, policajci, medicinske sestre, građevinari, učitelji zbog kojih smo posjetili našu Osnovnu školi Julija Benešića, a vrtićku kuhinju zbog zanimanja kuhar. Tada smo se počastili slasnim palačinkama koje smo zajedno ispekli u našoj skupini. Svibanj je mjesec u kojem smo se sladili jagodama i trešnjama pa smo proveli i aktivnosti na temu sezonskog voća. Obilježili smo i Dan državnosti Republike Hrvatske razgovorom o pripadnosti, slušajući himnu i izradom zastave. U lipnju smo sudjelovali na zajedničkoj priredbi svih skupina vrtića na tržnici s pjesmom Tko stvori.

Od vjerskih aktivnosti proveli smo osim navedenih još aktivnosti o liturgijskim bojama, Isusovom rođenju, prispodobama o kvascu, gorušićinom sjemenu, pšeničnom zrnu, Dobrom pastiru, Posljednjoj večeri, Isusovom uskrsnuću, Krštenju, stvaranju svijeta i još puno integriranih aktivnosti u svakodnevne s naglaskom na zahvali Bogu za sve stvoreno i  darovano.

Na zraku smo boravili svakodnevno, najviše provodeći šetnje po staroj jezgri našeg grada, osim za vrijeme jakog vjetra i magle, a i igrama u dvorištu vrtića.

Tijekom cijele godine imali smo izvrsnu suradnju s roditeljima. Roditelji su nam pomagali u prikupljanju neoblikovanog materijala potrebnog za naše aktivnosti, posuđujući nam rekvizite i slikovnice, neki roditelji čak su i darovali slikovnice našoj skupini. S roditeljima smo komunicirali putem Viber grupe u koju smo slali važne informacije tijekom cijele godine, a i svakoga petka smo ih izvještavali o provedenim aktivnostima u tom tjednu zajedno s fotografijama te smo dobivali povratne informacije da jedva čekaju petak kako bi vidjeli što se zanimljivo događalo u skupini. Ostvarili smo tri tematska roditeljska sastanka i već navedenu božićnu radionicu.

	2. MATERIJALNI UVJETI

	Sukladno iskazanim potrebama i Planu nabave za tekuću pedagošku godinu, kontinuirano smo radili na unapređenju materijalnih uvjeta s ciljem osiguravanja optimalnog okruženja za djecu i kvalitetnih radnih uvjeta za zaposlenike. Tijekom godine provodili smo adaptacije i dodatna opremanja prostora, imajući na umu ključnu ulogu okoline u razvoju predškolske djece, koja uče kroz aktivnu interakciju s različitim podražajima i sudjelovanjem u zajedničkim aktivnostima. U skladu s tim, centri aktivnosti kontinuirano su prilagođavani interesima i razvojnim potrebama djece.
	
	U svakodnevnom odgojno-obrazovnom radu koristili smo i neoblikovane materijale, u suradnji s roditeljima, za izradu didaktičkih sredstava i igračaka. Poboljšanja uvjeta boravka djece u vrtiću tijekom godine uključivala su:
· Obogaćivanje knjižnog fonda vrtićke knjižnice novim izdanjima bajki i priča,
· Nabavu radnih listova za predškolce te potrošnog i likovnog materijala,
· Nabavu nove stručne literature za odgojitelje,
· Nabavu novih igračaka.
	
	Suradnja s roditeljima bila je na visokoj razini; roditelji su osiguravali materijale za aktivnosti, a neki su se uključili i u uređenje vrtićkih prostorija. Odgojitelji su, koristeći vlastitu kreativnost, fleksibilnost i recikliranje materijala, stvorili poticajno okruženje za djecu, uključujući izradu didaktičkih igračaka, aplikacija i ukrasa.

	3. NJEGA I SKRB ZA TJELESNI RAST I RAZVOJ DJECE

	Provođenje programskih aktivnosti temeljilo se na sljedećim ključnim aspektima:
· Zdravstvena zaštita djece
· Prehrana djece
· Higijensko-tehnički uvjeti
· Sigurnost djece 
· Vođenje zdravstvene dokumentacije.
	
	Zdravstvena zaštita djece bila je usmjerena na očuvanje i unapređenje njihovog zdravlja te psihofizičkog razvoja, kroz pravovremeno i kvalitetno zadovoljenje razvojnih potreba i prava. Roditelji novoupisane djece dostavili su potrebne potvrde o zdravstvenom stanju, uključujući potvrde pedijatra ili obiteljskog liječnika te knjižice cijepljenja. Odgojitelji su prilikom upisa obaviješteni o specifičnim navikama, ponašanjima i potrebama djece. Unutar odgojnih skupina provedena su antropometrijska mjerenja na početku i kraju pedagoške godine.
	
	Vrtić je implementirao pojačane mjere sanitarne zaštite, uključujući višekratnu dnevnu dezinfekciju rukohvata, kvaka i drugih često dodirivanih površina. Prehrana djece organizirana je uz pridržavanje visokih standarda kvalitete, a tjedne jelovnike izrađivao je   glavni kuhar i ravnateljica u skladu s Prehrambenim standardima za planiranje prehrane djece u dječjim vrtićima. Roditelji su imali transparentan uvid u jelovnik putem oglasne ploče na ulazu u zgradu vrtića. HACCP dokumentacija vođena je u skladu s utvrđenim planom i protokolom, uključujući evidenciju prijema hrane, temperature u rashladnim i skladišnim uređajima, temperature termičke obrade hrane, te evidencije čišćenja i dezinfekcije.
	
	Sigurnost djece osiguravana je kroz redovite preglede zgrade vrtića, kuhinje i dvorišta od strane domara, s promptnim uklanjanjem identificiranih opasnosti. Potencijalno opasne ili neispravne igračke i sprave uklanjane su do njihove popravke ili trajnog uklanjanja. Svi zaposlenici redovito su obavljali zdravstvene preglede sukladno važećim propisima.

	4. ODGOJNO – OBRAZOVNI RAD

Odgojno-obrazovni proces u vrtiću temelji se na suvremenoj humanističko-razvojnoj koncepciji, s naglaskom na načela slobode, otvorenosti i raznolikosti. Osnovno polazište za odabir aktivnosti bilo je stvaranje pozitivne klime u odgojnoj skupini, što je prepoznato kao ključni uvjet za uspješan odgojno-obrazovni proces te zadovoljenje potreba djece i roditelja. Svaka odgojna skupina početkom pedagoške godine izradila je Godišnji plan i program rada, koji je služio kao okvir za djelovanje, uz mogućnost opravdanih odstupanja i prilagodbi.

Prioriteti u pedagoškoj godini bili su:
1. Unapređenje stručnih kompetencija odgojitelja, posebice mladih kolegica i pripravnika, kroz razmjenu informacija, podršku i mentorstvo.
2. Nastavak rada na podizanju kvalitete vrednovanja odgojno-obrazovnog procesa i samo vrednovanja, uz izradu i primjenu instrumenata vrednovanja te usklađivanje kriterija vrednovanja između stručnih suradnika i odgojitelja.

U radu odgojitelja zastupljeni su brojni centri aktivnosti, koji su obuhvaćali različite aspekte razvoja djece, uključujući predčitalačke, matematičke, glazbene, likovne, tjelesne, manipulativne, dramske, te istraživačke aktivnosti. Ovi centri aktivnosti bili su pažljivo osmišljeni i prilagođeni kako bi odgovarali interesima i razvojnim potrebama djece.

U realizaciji odgojno-obrazovnog rada DV Crvenkapica, naš je cilj bio očuvanje tjelesnog i mentalnog zdravlja djece, poticanje cjelovitog razvoja svih njihovih funkcija, sposobnosti i mogućnosti u skladu sa suvremenim znanstvenim spoznajama i zakonitostima djetetova razvoja. Poseban naglasak stavljen je na poticanje stvaralačkih sposobnosti djece, uključujući razvoj znatiželje, aktivnog učenja, komunikacijskih vještina, društvene osjetljivosti i senzibilnosti za umjetničko izražavanje.

Razvojne zadaće realizirane su kroz četiri ključna razvojna područja:

· Tjelesni i psihomotorni razvoj: 
Cilj: Poticanje optimalnog tjelesnog razvoja djece kroz strukturirane aktivnosti koje unaprjeđuju motoriku, koordinaciju, ravnotežu i opće tjelesno zdravlje.
Zadaće:
· Poticanje tjelesne aktivnosti: Svakodnevno provođenje tjelesnih vježbi koje uključuju razgibavanje svih mišićnih skupina, s ciljem razvoja osnovne tjelesne kondicije kod djece.
· Razvoj koordinacije pokreta: Kroz prirodne oblike kretanja kao što su puzanje, hodanje i stajanje, te kroz strukturirane igre, djeca razvijaju finu i grubu motoriku, koordinaciju pokreta, te ravnotežu i preciznost.
· Poticanje sitne motorike: Kroz aktivnosti koje zahtijevaju precizne pokrete šake i prstiju, kao što su crtanje, slaganje, umetanje i igre s malim predmetima, djeca razvijaju kontrolu fine motorike.
· Vježbe za jačanje mišića stopala: Redovito provođenje specifičnih vježbi koje jačaju mišiće stopala i potiču pravilno držanje tijela, čime se smanjuje rizik od deformacija stopala.
· Razvoj navike redovitog vježbanja: Kroz svakodnevne aktivnosti, djeci se usađuje navika redovitog sudjelovanja u tjelesnim aktivnostima, što doprinosi dugoročnom tjelesnom zdravlju i formiranju zdravih životnih navika

· Socioemocionalni razvoj i razvoj ličnosti: 
Cilj: Podupiranje emocionalnog razvoja djece, razvoj pozitivne slike o sebi i izgradnja socijalnih vještina kroz interakciju s vršnjacima i odraslima.

Zadaće:
· Prilagodba novoj sredini: Omogućavanje postupnog i podržanog prilagođavanja djece na novu sredinu, uz pružanje sigurnosti i emocionalne podrške tijekom tog procesa.
· Podržavanje pozitivne emocionalne klime: Stvaranje okruženja u kojem djeca osjećaju sigurnost, prihvaćenost i pripadnost grupi, što je ključno za njihovo emocionalno blagostanje i socijalni razvoj.
· Razvoj samostalnosti: Poticanje samostalnosti djece u obavljanju svakodnevnih aktivnosti kao što su osobna higijena, oblačenje, obuvanje i prehrana. Cilj je izgraditi osjećaj odgovornosti i samopouzdanja kod djece.
· Stvaranje vedre i vesele atmosfere: Kroz zajedničke igre i aktivnosti, potiče se razvoj pozitivne atmosfere u skupini, jačanje osjećaja pripadnosti i izgradnja socijalnih veza među djecom.
· Razvoj radoznalosti i istraživačkog duha: Poticanje dječje radoznalosti kroz istraživačke aktivnosti koje im omogućuju da postavljaju pitanja, istražuju okolinu i razvijaju ustrajnost u ostvarivanju svojih zamisli.

· Spoznajni razvoj: 
Cilj: Razvijanje kognitivnih sposobnosti djece kroz aktivnosti koje potiču njihovu prirodnu radoznalost, sposobnost rješavanja problema, te razumijevanje svijeta oko sebe.

Zadaće:
· Poticanje prirodne radoznalosti: Kroz različite aktivnosti i istraživanja, djecu se potiče na postavljanje pitanja, otkrivanje novih informacija i stjecanje znanja o sebi i okolini.
· Razvoj sposobnosti uočavanja i rješavanja problema: Kroz igre i zadatke, djeca se suočavaju s jednostavnim problemima koje rješavaju na njima svojstven način, čime razvijaju logičko razmišljanje i kreativnost.
· Uočavanje veza i odnosa među pojavama: Djeca se potiču na razumijevanje prirodnih pojava, sezonskih promjena, biljnog i životinjskog svijeta, te običaja povezanih s blagdanima, čime se razvija njihova sposobnost povezivanja i razumijevanja kompleksnijih koncepata.
· Razvoj pažnje, koncentracije i pamćenja: Kroz raznolike metode, kao što su igre pamćenja, slagalice i priče, djeca razvijaju sposobnost dulje koncentracije, fokusiranosti i zadržavanja informacija.

· Govor, komunikacija, izražavanje i stvaralaštvo: 
Cilj: Unapređenje komunikacijskih vještina djece, razvoj govora, te poticanje stvaralačkog izražavanja kroz različite oblike umjetnosti.

Zadaće:
· Procjena govornog razvoja: Redovito praćenje razine govornog razvoja djece u skupini, s ciljem planiranja individualiziranih zadataka za poboljšanje govorne i jezične kompetencije.
· Razvijanje sposobnosti slušanja i razumijevanja: Kroz interakciju s odraslima i vršnjacima, djeca se potiču na aktivno slušanje i razumijevanje izgovorenih riječi, što je ključ za uspješnu verbalnu komunikaciju.
· Njegovanje kulture i tradicije: Kroz dijaloge, prigodne igre i pjesme, djeca se upoznaju s kulturnim i tradicijskim vrijednostima svojeg kraja, čime se potiče osjećaj identiteta i pripadnosti zajednici.
· Oslobađanje govora od gesta: Poticanje verbalnog izražavanja želja, potreba i radnji, čime se smanjuje oslanjanje na geste i povećava jezična kompetencija.
· Razvijanje dijaloškog i monološkog govora: Kroz vođene razgovore i igre, djeca se uče pravilnoj upotrebi dijaloškog i monološkog govora, čime se povećava njihova sposobnost verbalnog izražavanja.
· Poticanje literarnog i scenskog izražavanja: Djeca se potiču na izražavanje kroz literaturu i scenske igre, čime se razvija njihova mašta i kreativnost u jezičnom izražavanju.
· Razvoj glazbene komunikacije: Kroz aktivnosti kao što su pjevanje, slušanje glazbe i sviranje instrumenata, djeca razvijaju osjećaj za ritam, melodiju i dinamiku, te sposobnost izražavanja putem glazbe.
· Razvoj likovnog izražavanja: Potiče se korištenje različitih likovnih tehnika i materijala, čime djeca razvijaju kreativnost, vizualnu percepciju, te sposobnost da svoje osjećaje i misli prenesu u vizualni oblik.
· Razvoj dramskog izražavanja: Kroz dramske igre, improvizacije i scenske prikaze, djeca razvijaju sposobnost izražavanja emocija i ideja kroz tijelo i govor, čime se potiče njihova emocionalna i socijalna inteligencija.


POSJETE I SVEČANOSTI 

DANI KRUHA 
U listopadu su obilježeni Dani kruha – Dani zahvalnosti za plodove zemlje. Kroz brojne aktivnosti, djeca su imala priliku upoznati proces nastajanja kruha, od zrna do stola, te doživjeti bogatstvo tradicije i običaja vezanih uz blagovanje kruha. Sve odgojne skupine sudjelovale su u aktivnostima. Najmlađa djeca su, kroz igru sa slanim tijestom, razvijala svoju kreativnost i finu motoriku, oblikujući razne oblike. Starija djeca mijesila su tijesto i ukrašavala peciva s različitim sjemenkama prema vlastitom izboru. 

U Područnom odjelu Bapska Dani kruha obilježeni su kroz radionicu na kojoj su djeca zajedno s roditeljima izrađivala krušne proizvode, a sudjelovali su i u likovnoj radionici, gdje su kroz crtanje i slikanje izražavali svoju kreativnost i doživljaj ove važne tradicije. 

U SKLOPU AKCIJE „SIGURNI U PROMETU“ ODRŽANO PREDAVANJE
Povodom edukacije „Sigurni u prometu“ skupine „Krijesnice“, „Ježići“, „Kockice“, „Olovčice“ i Predškolu posjetila je policijska službenica Marija Đerđ koja je održala edukativno predavanje s ciljem podizanja svijesti o prometnoj kulturi i sigurnog sudjelovanja u prometu.
MEĐUNARODNI DAN STARIJIH OSOBA
U povodu Dana starijih osoba skupinu „Ježići“ ispunili su osmijesi, pjesma i zagrljaji – posjetili su nas bake i djedovi. Djeca su im s ponosom pokazala što znaju, a oni su zauzvrat darovali svoju toplinu, ljubav i životnu mudrost.


DJEČJI TJEDAN
Djeca iz skupine „Ježići“ sudjelovala su u nizu aktivnosti kojima se promicala važnost dječjih prava, prijateljstva i međusobnog uvažavanja. Tijekom tjedna djeca su izrađivala plakate i balone s porukama o pravima djece, razgovarala o njihovom značenju te gledala UNICEF-ov edukativni crtani film o dječjim pravima. Poseban doživljaj bio je posjet gradonačelnici gdje su djeca imala priliku vidjeti tko sve radi u gradu i što se sve radi za djecu. U sklopu obilježavanja, izradili su i rođendansku čestitku Savezu društava „Naša djeca“ koji je u ovoj godini proslavio 75. obljetnicu djelovanja pod sloganom „Ljubav djeci prije svega“. Za kraj tjedna, roditelji djece iz skupine „Ježići“ pripremili su kazališnu predstavu „Priča iz šume“, koja je na dojmljiv način prenijela poruku o empatiji, prijateljstvu i važnosti pomaganja drugima. Cjelokupne aktivnosti Dječjeg tjedna bile su ispunjene veseljem, zajedništvom i porukom da je svako dijete važno i voljeno.

DOLAZAK SV. NIKOLE 
Stigao je prosinac, mjesec u kojem prizivamo, priželjkujemo, slavimo radost i ljubav. Upravo je takvo ozračje ispunilo DV „Crvenkapica“ Ilok i PO Bapska iščekujući najdražeg sveca djece. Iščekivanje svetog Nikole uvijek unosi u vrtić posebne osjećaje i uzbuđenje. Kako bi ga što bolje dočekali, djeca su vrijedno radila. Pripremali su zajedno s odgajateljicama vrtićko ozračje, ukrašavala, crtala i slikala, pjevala pjesmice o sv. Nikoli sve u nadi da će ih posjetiti na sam blagdan i donijeti prekrasne poklone. Kako se upornost i dobra djela uvijek isplate, tako je bilo i ove godine pa nas je sv. Nikola nagradio i na sam blagdan donio poklone u naše cipelice koje smo pripremili.    
BOŽIĆNE AKTIVNOSTI
Sve skupine vrtića sudjelovale su u pripremama za najveći i najradosniji blagdan – Božić. Kroz različite aktivnosti djeca su na kreativan način doživljavala čaroliju blagdana. U skupini „Ježići“ djeca su pripremila i dojmljivu predstavu „Badnja večer u selu“, kojom su oživjeli duh tradicije i blagdana.

MOTO MRAZOVI DARIVALI DJECU 
I ove godine su djecu u DV „Crvenkapica“ Ilok i PO Bapska posjetili Moto Mrazovi. Stigli su na okićenim motorima, uz glasno trubljenje, na oduševljenje djece starijih skupina koja su ih dočela u dvorištima svog vrtića, a mlađa djeca u svojim sobama. Sva djeca darivana su paketićima koje su za njih Moto Mrazovi i Moto Mrazice vrijedno prikupljali.
                   
OBILJEŽAVANJE BLAGDANA SV. VINKA 
Blagdan sv. Vinka, zaštitnika vinogradara i vinara prigodno smo obilježili u našem vrtiću u Iloku i Bapskoj. Dvorištem našeg vrtića širio se miris pečene kobasice i slanine, a malene ruke grijale smo uz čašu toplog čaja. Nakon toga uslijedilo je kušanje i uživanje u tradicionalnom obroku.

DANI MEDIJSKE PISMENOSTI
Tijekom „Dana medijske pismenosti“, od 20. do 24. travnja 2026. godine u skupinama „Olovčice“ i „Balončići“ provedene su aktivnosti na ovogodišnju temu „Empatija u digitalnom okruženju“.

STEM KAMP
U skupinama „Olovčice“, „Balončići“ i „Kockice“ održane su STEM radionice koje, u sklopu STEM kampa, organizira Hrvatska zajednica inovatora i Udruga inovatora Tesla Ilok. Na radionici pod nazivom „Likovna umjetnost u tehničkoj kulturi“ djeca su razvijala sposobnost izvedbe trodimenzionalnog oblika sposobnošću uočavanja omjera i proporcija. Cilj radionica bilo je potaknuti trodimenzionalno viđenje oblika.

SVJETSKI DAN SPORTA
Skupina „Ježići“ obilježila je Dan Sporta uz temu „Igre naših djedova i baka“, a djeca iz jasličke odgojne skupine „Zvjezdice“ dan je obilježila kroz raznovrsne tjelesne aktivnosti i zanimljive, djeci prilagođene igre.

SVJETSKI DAN RODITELJA
Povodom Svjetskog dana roditelja u skupini „Ježići“ organizirani su Dani otvorenih vrata. Kroz zajedničko druženje istaknuta je važnost suradnje između obitelji i vrtića te je roditeljima pružena prilika da aktivno sudjeluju u svakodnevnom životu skupine. 

„ZVJEZDICE“ I ZDRAVLJE
Naša najmlađa skupina „Zvjezdice“ upustila se u aktivnosti na temu „Higijena usta i zubi“. Djeca su kroz različite aktivnosti usvajala pravilne higijenske navike svakodnevnim pranjem zubi u vrtiću.


ZAVRŠNE PRIREDBE
U mjesecu lipnju oprostili smo se od naših predškolaca; „Olovčica“ i „Balončića“ uz svečanu priredbu gdje su djeca pokazala što su sve naučila tijekom boravka u vrtiću. Djeca iz skupine „Cvjetići“ uz slogan „Što se u vrtiću radi“, uz pjesme, igre s pjevanjem i plesove, pozdravili su kraj pedagoške godine uz puno želja za nove, radosne ljetne avanture. 

POSJETE ostvarene izvan prostora vrtića:

„KRUH NAŠ SVAGDANJI, NAŠEM ILOKU ZAHVALNI“
U listopadu na Gradskoj tržnici u Iloku skupina „Ježići“ u suradnji sa Osnovnom školom Julija Benešića Ilok i Srednjom školom Ilok sudjelovala je u programu Kruh naš svagdanji, našem Iloku zahvalni“. Djeca su obilježila dane kruha s recitacijom i pjesmom.

PRIREDBA „ŠKOLE ZA AFRIKU“
U studenome u prostorijama Hotela Dunav u Iloku, djeca iz skupina „Olovčice“, „Kockice“, „Ježići“ i „Balončići“ pokazala su kako i najmanji mogu učiniti velike stvari. Kroz pjesmu, ples i recitacije prikazali su koliko je važno pomagati drugima. Svojim nastupom prikupili su pomoć za djecu u Kongu (Afrika), kako bi i oni mogli ići u školu i obrazovati se. 

POSJET „AQUATIKA“ U KARLOVCU
Grad Ilok u suradnji s vrtićem, u okviru Programa za ribarstvo i akvakulturu Ministarstva poljoprivrede, šumarstva i ribarstva provodi projekt „Plavi Dunav – iločka inicijativa za razvoj plavog gospodarstva sufinanciran sredstvima Europske unije. U sklopu projekta, skupine „Olovčice“, „Balončići“ i „Kockice“ posjetili su slatkovodni akvarijum „Aquatika“ u Karlovcu, gdje su kroz zanimljiv i edukativan program upoznali bogatstvo prirodnog svijeta rijeka i jezera te razvijala svijest o važnosti očuvanja vodenih ekosustava.

TURNIR „ NOGOMET BEZ GRANICA“
Skupina „Olovčice“ i „Balončići“ sudjelovala na nogometnom turniru u Vukovaru u sklopu projekta poticanja djece predškolske dobi na bavljenje amaterskim sportom. Cilj je potaknuti djecu da se kroz zabavne aktivnosti uključe u nogomet. Dječaci skupine „Olovčice“ i „Balončići“ osvojili su treće, a djevojčice iste skupine 1. mjesto.


MAŠKARE
Maškare su najveselije i djeci najdraže doba godine, a obilježavale su se raznim likovnim aktivnostima, učenjem veselih pjesmica i simboličkim prerušavanjem u vile, kraljice i super junake. Male maškare održale su se u dvorani Osnovne škole Julija Benešića Ilok, uz ples, igru, puno smijeha, toplog čaja i krafni.


STEM KAMP U ILOKU
U svibnju u prostorijama Gradske knjižnice i čitaonice Ilok održan je STEM kamp u organizaciji Hrvatske zajednice inovatora i Udruge inovatora Tesla iz Iloka. Na radionicama su sudjelovala i  djeca iz našeg vrtića.

„O-ŽIVIMO GRAD“
U lipnju na Gradskoj tržnici u Iloku održana je manifestacija „O-živimo grad“ gdje su djeca iz skupine“Leptirići“, „Cvjetići“, „Krijesnice“, „Ježići“, „Kockice“, „Balončići“ i „Olovčice“ kroz pjesmu, ples i druženje unijeli radost na iločke ulice.

LIKOVNI NATJEČAJI
Djeca iz skupine Olovčice i Balončići sudjelovala su u likovnim natječajima: „Boje ljubaznosti“- Ogranak HPKZ-a , Bjelovar, „Volim šume – godovi“ – kreativni likovni natječaj Dukata d.o.o., „Moj grad Maštograd – Udruga odgojitelja VSŽ Terina , gdje su osvojili 1. nagradu publike i „Crkve našega grada“- katolička Osnovna škola Šibenik , gdje su osvojili 3. mjesto.

PROJEKTI U VRTIĆU

MOJE ZDRAVLJE U SKUPINI „CVJETIĆI“
Početkom pedagoške godine, u sklopu projekta „Moje zdravlje“ koji je obuhvatio svakodnevno usvajanje higijenskih navika, pravilnu prehranu te tjelesne aktivnosti, skupina „Cvjetići“ provela je različite aktivnosti. Upoznavali su se sa različitim namirnicama, važnosti unosa tekućine u organizam te samostalnost pri uzimanju i dijeljenju obroka. Kroz šetnje, boravak na svježem zraku, igru i ples poticao se motorički razvoj. Također, u cilju ublažavanja straha od pregleda liječnika, u posjet je došla liječnica obiteljske medicine. U veljači, mjesecu maškara, djeca su se kostimirala u „ Medicinsko osoblje“. 

„15 PO 15: CIJELA HRVATSKA ČITA“
U nacionalni čitalački izazov „15 po 15: cijela Hrvatska čita djeci“- 15 dana čitanja koji mogu promijeniti djetetovu budućnost, uključile su se sve skupine u našem vrtiću. U izazovu su sudjelovali roditelji, bake i djedovi. Izazov je upućivao na jednostavan, ali snažan poziv svim roditeljima da je važno odvojiti 15 minuta dnevno, 15 dana zaredom kako bi se stvorila dobra navika koja traje i oblikuje čitav život.

TJEDAN MENTALNOG ZDRAVLJA U VRTIĆU – ŽIVJETI ZDRAVO
Tjedan mentalnog zdravlja u vrtiću obilježen je u sklopu Nacionalnog programa „Živjeti zdravo“ u cilju poticanja cjelovitog razvoja i mentalne dobrobiti djece.

PROGRAM „RUKSAK PUN KULTURE“
U sklopu projekta „Ruksak pun kulture“ u skupinama Olovčice, Balončići i Koclice, održane su glazbene radionice i stvarale se glazbene priče uz gostovanje glazbene umjetnice.

MEDONOSNA PRIČA
Medonosna priča je edukativni projekt Srednje škole Ilok u kojem su aktivno sudjelovala djeca iz skupine „Olovčice“ i „Balončići“. Kroz prezentacije i slikovnice prilagođene njihovoj dobi djeca su učila o važnosti pčela za okoliš te o prednostima konzumacije meda. U sklopu projekta nabavljene su sadnice medonosnog bilja i gredice, a sve u cilju podizanja svijesti o očuvanju pčela u lokalnoj zajednici. 

PROJEKT „O HIGIJENI“
Na poticaj slikovnice „O higijeni“ u skupini „Leptirići“ započeo je projekt „O higijeni“. Provodile su se aktivnosti o važnosti pranja ruku. Kroz simboličke igre njegovala se važnost održavanja higijene te briga o svojim stvarima, urednosti garderobe te urednosti obuće. Kroz zanimanja ljudi te razne aktivnosti i simboličke igre djeca su širila spoznaje o važnosti postojanja i posjeta liječniku i očuvanja zdravlja kako bi spriječila bolest. 

PROJEKT „MAJSTORI“
Na poticaj djece u skupini „Krijesnice“ organizirana je igra s poljoprivrednim strojevima u parku i na dvorištu vrtića te je tako započeo projekt „Majstori“. Kroz kreativne aktivnosti, izrade strojeva, automobila, benzinske pumpe, usisavača, strojeva za pranje automobila, djeca uče o važnosti zanimanja majstora. Djeca iz skupine „Krijesnice“ posjetila su servis „Kod Lače“ i autopraonicu „Vlado“.








  Posjet pekarnici "Totaj": Djeca su se upoznala s profesijom pekara kroz praktični prikaz izrade kruha i drugih pekarskih proizvoda, u sklopu obilježavanja Dana kruha.
  Posjet Gradskoj knjižnici i čitaonici Ilok: U povodu Mjeseca hrvatske knjige, djeca su sudjelovala u aktivnosti koja je promovirala važnost čitanja i kulture pisane riječi, kroz interaktivno druženje s knjigama. Također, provedena je i radionica na temu mentalnog zdravlja.
  Ekološka akcija u trgovini Boso: U sklopu aktivnosti povodom Dana planete Zemlje, djeca su sudjelovala u vraćanju povratne ambalaže, čime su razvijali svijest o očuvanju okoliša i važnosti reciklaže.
  Terenski posjet Hotelu Dunav: Djeca su kroz socijalno-rekreacijske aktivnosti, poput zajedničkog odlaska na sladoled, razvijala društvene vještine i uživala u neposrednom iskustvu zajedništva.
  Ekološko-edukativna šetnja gradskim parkom u Iloku: Djeca su promatrala promjene u prirodi kroz godišnja doba, uz aktivnosti usmjerene na tjelesni razvoj te proučavanje biljaka i životinja u njihovom prirodnom staništu.
  Kulturno-povijesna šetnja starom jezgrom grada Iloka: Djeca su se upoznala s kulturno-povijesnim spomenicima grada, čime su razvijali svijest o kulturnoj baštini i lokalnoj povijesti.
  Vanjska edukacija u Muzeju grada Iloka: Aktivnost je omogućila djeci da kroz interakciju s vanjskim prostorom muzeja prodube razumijevanje kulturno-povijesnih konteksta i ulogu muzeja u očuvanju baštine.
  Sigurnosna edukacija u prometu: Kroz šetnju prometnicama u okolici vrtića, djeca su stjecala osnovne vještine snalaženja u prometu, s posebnim naglaskom na sigurnost prilikom kretanja od kuće do vrtića.












5. OBRAZOVANJE I STRUČNO USAVRŠAVANJE DJELATNIKA

Obrazovanje i stručno usavršavanje djelatnika u odgojno-obrazovnom sustavu ključno je za osiguravanje kvalitetnog obrazovanja i odgoja učenika. Ovaj proces omogućava nastavnicima, odgajateljima, stručnim suradnicima i drugim djelatnicima da stalno unapređuju svoje vještine, znanja i kompetencije, kako bi mogli odgovoriti na izazove modernog obrazovanja i potreba djece.

Oblici permanentnog usavršavanja su:

Individualno usavršavanje

IZLAGANJA NA STRUČNIM SKUPOVIMA
· Hrvatsko pedagoško - književni zbor  – Jesenska škola učitelja i odgojitelja
Tema: „Krajobrazna umjetnost kao predikator mentalnog i tjelesnog zdravlja – Opatija

· OMEP, Hrvatska; Rovinj
Tema: „Uključivanje u zajednicu kao jamstvo ostvarivanja dječjih prava“

· Učiteljski fakultet Sveučilišta u Zagrebu
Projekt „Prava djece – primjer dobre prakse“

· Smotra projekata iz područja NPOOLJPDG, Našice
Projekt: „Knjiga“

· Stručni skup u organizaciji AZOO, Tuheljske toplice
Radionica: „Profesionalni identitet odgojitelja i članova stručnog skupa“

· Udruga Terina – „Kraći program njegovanja tradicijske kulture i folklora“ 

· Udruga Terina – „Potencijali društvenog okruženja kao predikatori dječje participacije u zajednici“



SEMINARI I EDUKACIJE

Intenzivno smo radili na stručnom jačanju za samostalnu i kompetentnu prezentaciju vlastitih postignuća u odgojno-obrazovnom radu:
- preuzimali odgovornost za poboljšanje kvalitete rada cijelog vrtića;
- razvijali introspekciju i konstruktivnu kritiku vlastitog rada, ali i rada cijelog tima u svrhu poboljšanja odgojno-obrazovnog rada.

Odgajateljice su imale obvezu individualnog stručnog usavršavanja, prateći popularnu pedagošku periodiku i časopise, obrađujući stručnu literaturu iz područja predškolskog odgoja i razvojne psihologije. Tijekom godine nastojali smo odgajateljice upućivati na organizirane stručne aktive na nivou grada, županije i one koje organizira Agencija za odgoj i obrazovanje (prema katalogu stručnih skupova). Kroz odgojiteljska vijeća se razmatrala tekuća problematika, dogovarale aktivnosti na nivou vrtića i provodila stručna usavršavanja. 

5. 1. Kolektivno usavršavanje izvan vrtića

Provodi se putem stručnih skupova, seminara i radionica na kojima smo ove godine prisustvovali prema mogućnostima. Prisustvovali smo stručnim skupovima sa sljedećim temama:
· „Planiranje i dokumentiranje boravka djece na otvorenom“ – online radionica,  predavačica: Lana Kihas
· „Napredovanje u struci“ – online predavanje - Žaruljica 
· „Senzorne igre u jaslicama“ – online predavanje, predavačica: Sara Kozjak Dragičević
· Zona optimalnog razvoja – gdje se susreću motivacija, razvoj i uspjeh“ – Aktivnost +
· „Zimska avantura pod pahuljicama“ – Koho pedagogija
· „Kodiranje u vrtiću“ – online predavanje, predavačica: Katarina Šerović Lovrak
· „Kako pratiti dijete u njegovom molitvenom iskustvu vjere, Jesenska katehetska škola, Zagreb – radionice i predavanja; AZOO, NKU HBK
· „ Aktivnosti koje potiču razvoj mozga“- Aktivnost +
· „Ljetne senzorne igre“- Žaruljica
· „Planiranje i dokumentiranje boravka djece na otvorenom“- Lana Kihas
· „Blagodati i izazovi današnjeg odgoja – predavanja i radionice – Đakovačko – osječka nadbiskupija, NKU, DV Sunčev sjaj Nazaret, Đakovo
· „Senzorika u vrtiću“ – Odgojitelji u akciji
· „Sukobi među djecom“ – Webinar
· „Odgojni savez roditelja i odgojitelja u vjerskom odgoju djece rane i predškolske dobi, međužupanijski stručni skup za odgojitelje u vjeri“ – AZOO i Katehetski uredi u Požegi i Đakovu, Osijek
· Vukovarski leptirići ?
· „Ekrani u predškolskoj dobi – što smo naučili iz nacionalnog istraživanja“ – Žaruljica, predavačica: Ana Stipić Lihić, mag. Logoped
· „Uspješan kraj pedagoške godine bez stresa“ – Odgojitelji u akciji, voditeljica: Martina Sokač, Tarita Mašković
· „Zona optimalnog razvoja – gdje se susreću motivacija, razvoj i uspjeh“ – Aktivnost +, voditeljica: Dora Marinić, mag. rehab.educ., Bruna Bašić, mag.educ.et., Iva Barić, mag. physioth
· „Dan zaljubljenih – čarolija malih srca u učionici“ – Koho pedagogija, voditeljica: Maja Jerčić, mag. paed.
· „Zimska avantura pod pahuljama“ – Koho pedagogija, voditeljica: Maja Jerčić, mag. paed.
· „Uloga odgojitelja u obrazovanju darovite djece“ – Žaruljica, voditeljica: Sara Kozjak Dragčević, predavačica, Svjetlana Lakoš, mag.praesc.educ.
· „Aktivnosti koje potiču razvoj mozga“ – Aktivnost + - D. Marinić, B. Bašić, I. Barić
· „Ljetne senzorne igre“ – Žaruljica – predavačica: Petra Švelec, odg.
· „Sigurnije škole i vrtići – Međužupanijski stručni skup (ZOOM – AZOO)
· Izlaganje: „Lutka i mašta“ (tema za odgojiteljsko vijeće)
· „Planiranje aktivnosti s djecom u vrtiću“ – online edukacija -  Koho pedagogija
· „Samostalno rješavanje konflikata kod djece“ – predavačica: Sara Kozjak Dragičević, mag. praesc. educ i Martina Sokač, mag. praesc. educ.
· „Visoko senzitivna djeca“ – Odgojitelji u akciji
· „Zašto trebam znati raditi s roditeljima“ – Neuroart
· „Mentorstvo u vrtiću – AZOO
· „Nadzirano četkanje zubi“ – online, AZOO
· „Kako pisati pedagošku dokumentaciju“ – Lana Kihas
· „Informativni roditeljski sastanak“ – Lana Kihas
· „Promatranje, dokumentiranje adaptacije objekta i suradnja s roditeljima“ – Lana Kihas
· „Visoko senzitivna djeca“ – Odgojitelji u akciji 

5. 2. Kolektivno usavršavanje unutar vrtića

Odvijalo se na sjednicama Odgojiteljskih vijeća:
· Odgojiteljsko vijeće: prijedlog i usvajanje godišnjeg plana i programa rada za 2025./2026. godinu, 
· Godišnja zaduženja radnika, 
· Odgojno-obrazovni rad prema GPP, dogovori, sugestije, razmjena iskustava
· Aktivnosti prema pedagoškom kalendaru
[bookmark: _Hlk159690831]
6. SURADNJA S RODITELJIMA I OSTVARENI OBLICI SURADNJE S RODITELJIMA

Suradnja s roditeljima u dječjem vrtiću "Crvenkapica" u Iloku ključno je za stvaranje pozitivnog i podržavajućeg okruženja za djecu. Ova suradnja ne samo da poboljšava kvalitetu obrazovanja i odgoja djece, već također jača povjerenje između vrtića i roditelja, što je ključno za cjelokupni razvoj djeteta.

1. Redovita komunikacija
· Sastanci s roditeljima: Organizacija redovitih sastanaka, individualnih i grupnih, gdje odgojitelji i roditelji mogu raspravljati o razvoju djece, izazovima s kojima se suočavaju te o napretku u vrtiću.
· Dnevni izvještaji: Pružanje kratkih dnevnih izvještaja o aktivnostima i ponašanju djece, što roditeljima daje uvid u djetetov dan u vrtiću.
· Elektronička komunikacija: Korištenje e-maila, aplikacija ili društvenih mreža za brzu i učinkovitu razmjenu informacija.
2. Uključivanje roditelja u aktivnosti
· Radionice i tematski susreti: Organiziranje radionica u kojima roditelji zajedno s djecom i odgojiteljima sudjeluju u kreativnim ili edukativnim aktivnostima.
· Sudjelovanje u izletima i projektima: Pozivanje roditelja da sudjeluju u organizaciji i provedbi izleta, proslava ili drugih vrtićkih projekata.
· Dobrovoljno angažiranje: Poticanje roditelja da se dobrovoljno uključe u aktivnosti vrtića, poput uređenja prostora ili prikupljanja sredstava za vrtić.
3. Podrška roditeljima
· Edukacija roditelja: Organiziranje predavanja i radionica za roditelje na teme vezane uz roditeljstvo, odgoj i razvoj djece, kako bi se roditeljima pružila podrška u odgoju.

· Pristup informacijama: Osiguravanje roditeljima pristupa resursima kao što su knjige, brošure ili online materijali koji im mogu pomoći u razumijevanju razvojnih faza i potreba njihove djece.
5. Održavanje pozitivnog odnosa
· Izgradnja povjerenja: Stvaranje otvorene i pozitivne atmosfere gdje se roditelji osjećaju dobrodošlo i cijenjeno.
· Poštivanje različitosti: Prepoznavanje i poštivanje različitih obiteljskih kultura, običaja i stilova odgoja, te uključivanje tih aspekata u svakodnevni rad vrtića.
Suradnja s roditeljima u vrtiću "Crvenkapica" u Iloku temelji se na otvorenoj komunikaciji, uzajamnom poštovanju i zajedničkom radu na stvaranju najboljih uvjeta za razvoj i obrazovanje djece. Ovakav pristup osigurava da vrtić bude mjesto gdje se djeca osjećaju sigurno, voljeno i podržano.

7. SURADNJA S VANJSKIM ČIMBENICIMA

7. 1. Suradnja tijekom godine ključna je za obogaćivanje obrazovnog iskustva djece, unapređenje kvalitete rada vrtića te jačanje zajednice u kojoj vrtić djeluje. Vanjski čimbenici obuhvaćaju različite organizacije, institucije, pojedince i resurse izvan samog vrtića koji mogu doprinijeti razvoju djece i poboljšanju vrtićkih programa.
· Policijska postaja Ilok – upoznavanje zanimanja, dolazak predavača, druženje
· Gradska knjižnica i čitaonica Ilok – posuđivanje slikovnica
· Crkva i župni ured – posjet
· Pekara Totaj – posjet
· Trgovina Boso – povrat ambalaže
· DVP Ilok - provođenje vatrogasne vježbe, evakuacija
· Grad Ilok – događanja i manifestacije koje organizira Grad
· Srednja škola Ilok; donacija cvijeća – briga za biljni svijet i estetiku
· Grad Ilok – Iločka berba grožđa


7. 2. Suradnja s ciljem profesionalnog usavršavanja:

· Gradska knjižnica i čitaonica Ilok – posudba stručne literature, radionice na temu mentalnog zdravlja

· Agencija za odgoj i obrazovanje – sudjelovanje na seminarima putem internet platform
· AZOO: online Stručni skupovi, Regionalna smotra projekata – izlaganje, Državna smotra projekata – izlaganje 
· Sinapsus
· EduList
· KoHo pedagogija
· Aktivnost +
· Odgojitelji u akciji
· Osnovna škola Julija Benešića Ilok – projekt EMO – Empatiju Mogu Osjetiti – olakšati i prilagoditi prijelaz iz vrtića u školu

7. 3. Suradnja s ciljem tehničke realizacije planiranih sadržaja:

· DVP Ilok – provođenje vatrogasne vježbe, upravljanje vatrogasnim aparatom
· Grad Ilok: razna događanja
· Gradska knjižnica i čitaonica Ilok:  besplatno učlanjenje u povodu Dana hrvatske knjige

8. GODIŠNJE IZVJEŠĆE O RADU RAVNATELJA

· Izrada plana i programa rada vrtića: Tijekom izvještajnog razdoblja izrađen je sveobuhvatan plan i program rada Dječjeg vrtića "Crvenkapica", koji je usklađen s važećim pedagoškim standardima i zakonskim okvirima.
· Izrada plana rada ravnatelja: Detaljno je izrađen plan rada ravnatelja, kojim su definirane ključne zadaće, ciljevi i prioriteti u upravljanju vrtićem.
· Planiranje sjednica odgojiteljskih vijeća: Uspješno su planirane i organizirane redovite sjednice odgojiteljskih vijeća, s naglaskom na kontinuirano poboljšanje odgojno-obrazovnog rada.
· Stručno usavršavanje: U suradnji s odgojiteljskim vijećem, planirano je i realizirano stručno usavršavanje unutar i izvan ustanove, s ciljem unapređenja profesionalnih kompetencija zaposlenika.
· Uvođenje odgojitelja pripravnika: Proveden je proces uvođenja odgojitelja pripravnika, uz izradu detaljnog plana i programa stažiranja, koji osigurava kvalitetnu pripremu novih djelatnika.
· Sjednice Upravnog vijeća: U suradnji s predsjednicom Upravnog vijeća, uspješno su planirane i održane sjednice, s naglaskom na strateškom razvoju ustanove.

Poslovi organizacije rada vrtića

· Organizacija rada: Rad vrtića je uspješno organiziran tijekom cijele pedagoške godine, uz osiguranje nesmetanog provođenja svih odgojno-obrazovnih aktivnosti.
· Mjere zaštite i prevencije: Provedene su sve potrebne mjere zaštite i prevencije zaraze, u skladu s preporukama nadležnih institucija, kako bi se osigurala sigurnost djece i osoblja.

Praćenje i valorizacija plana i programa vrtića

· Praćenje ostvarivanja ciljeva: Redovito je praćeno ostvarivanje postavljenih ciljeva i plana i programa rada vrtića, uz analizu rezultata i prilagodbu metoda rada prema potrebama djece.
· Suradnja s roditeljima i vanjskim čimbenicima: Praćeno je i ocijenjeno ostvarivanje suradnje s roditeljima te vanjskim čimbenicima, s posebnim naglaskom na kvalitetu i učestalost interakcija.
· Praćenje izostanaka djece: Redovito je praćeno izostajanje djece iz vrtića, uz evidentiranje razloga izostanaka, što je doprinijelo boljoj komunikaciji s roditeljima i osiguranju kontinuiranog praćenja djece.

Administrativno-upravni poslovi

· Ugovori s korisnicima usluga: Uspješno su sklopljeni ugovori s korisnicima usluga vrtića, čime je osigurano pravno regulirano korištenje usluga.
· Ugovori o radu: Tijekom godine sklapani su ugovori o radu, čime je osigurana pravna regulacija radnih odnosa zaposlenika.
· Kadrovska evidencija: Vođena je i ažurirana kadrovska evidencija svih zaposlenika, uključujući planiranje i praćenje godišnjih odmora.
· Praćenje primjene zakona: Kontinuirano je praćena primjena relevantnih zakonskih i podzakonskih propisa, pravilnika i naputaka Ministarstva znanosti, obrazovanja i sporta te Ministarstva zdravstva, kako bi se osigurala usklađenost rada vrtića s pravnim okvirom.
· Evidencija radnog vremena: Vođena je detaljna evidencija o radnom vremenu zaposlenika, što je doprinijelo transparentnosti i učinkovitosti upravljanja radnim procesima.

Financijsko-računovodstveni poslovi

· Praćenje financijskih dokumenata: Svakodnevno je praćeno i evidentirano izdavanje narudžbenica, otpremnica i računa, što je omogućilo učinkovito financijsko upravljanje.
· Izrada financijskog plana: Izrađen je financijski plan vrtića za 2026. godinu, koji je postavio temelje za održivo financijsko poslovanje.
· Financijska izvješća: Izrađeni su završni, kvartalni i šestomjesečni izvještaji o financijskom poslovanju, što je omogućilo praćenje realizacije financijskih planova i donošenje strateških odluka.
· Prioriteti isplata: Utvrđeni su prioriteti isplata, čime je osigurano učinkovito upravljanje raspoloživim sredstvima.



ZAKLJUČAK
 
Pedagoška 2025./2026. godina obilježena je kontinuiranim rastom i unapređenjem kvalitete odgojno-obrazovnog rada. Kroz brojne aktivnosti i projekte, uspjeli smo dodatno obogatiti iskustva naše djece, promičući njihov cjelovit razvoj i kreativnost. Nastojali smo omogućiti djeci poticajima bogato okruženje u kojem ona mogu razvijati svoje vlastite potencijale u najvećoj mogućoj mjeri u okviru vlastitih mogućnosti i uvjeta kojima smo određeni. 

Istaknuli bi posebno  suradnju s roditeljima i lokalnom zajednicom, koja je rezultirala brojnim zajedničkim događanjima i projektima. Kroz ulaganje u stručni razvoj našeg osoblja, osigurali smo visok standard obrazovanja, a novim didaktičkim materijalima i opremom poboljšali smo uvjete rada i boravka djece u vrtiću.
Naravno da je u radu prisutna i doza realnosti koja kaže da se uvijek može pružiti još više te da je planove moguće realizirati na još kvalitetniji način.

Unatoč izazovima koji su se pojavljivali, naš vrtić je uspio zadržati stabilnost i visoku razinu usluge, što je potvrđeno pozitivnim povratnim informacijama roditelja i šire zajednice. Gledajući prema naprijed, nastavit ćemo se fokusirati na daljnji razvoj i unapređenje našeg vrtića, uvijek imajući u vidu najbolji interes djece, koja su naša najveća vrijednost

"Cilj ranog obrazovanja nije pripremiti djecu za školu, već za život."
— Jean Piaget

Djeji vrtié , Crvenkapica*

Trg sv. Ivana Kapistrana 2
KLASA: 601-02/26-11

ILOK, 29. rujna 2026.

Upravao vijeée Dietjeg vitiéa  Crvenkapica llok,  svojoj 1online sjednici od
29.9.2026. godine donosi

ODLUKU

0 usvajanju Goditnjeg izvjeSéa rada Djetjeg vriéa , Crvenkapica' ok 7 pedagosku godinu
2025./2026. godinu.

Predsjednica Upravnog vijeca
Emilija Drinovac

